**PRIRODA I DRIŠTVO 21.5.2020.**

Upoznali smo čovjeka kao živo biće, misaono i društveno biće. Odavno znamo da su svim živim bićima za život potrebni životni uvjeti.

Naučili smo da je čovjekov organizam vrlo složen. Organizam – ljudsko tijelo čine organi. Svaki organ u ljudskom tijelu ima određenu funkciju – zadatak. Nijedan organ ne radi zasebno. Organi se svojim radom dopunjavaju i čine skladnu cjelinu - organizam.

Za pravilan rast i razvoj te rad organa valja brinuti o svojem zdravlju. Izbjegavati loše navike, a pridržavati se zdravog načina života.

Vaš zadatak je izraditi umnu mapu ili prezentaciju kojom ćete prikazati što sve znate o čovjekovom organizmu, što doprinosi zdravlju, a što šteti zdravlju.

Umna mapa ili prezentacija sadrže slike i malo teksta (tekst pišite u natuknicama, ne opširno, ali nemojte propustiti bitno).Slike možete crtati ili lijepiti slike (slike izrezane iz časopisa ili ono što pronađete na Internetu).

Što treba umna mapa/prezentacija sadržavati?

1. Čovjek – živo biće koje se razlikuje od ostalih živih bića
2. Organi za kretanje tijela
3. Organi za probavu
4. Organi za disanje
5. Organi za krvotok i izlučivanje
6. Osjetila ( kojim osjetilima upoznajemo svijet oko sebe)
7. Mozak i živci (uloga)
8. Štetne navike
9. Zdrav način života

Umnu mapu možete izraditi na nekom većem papiru ili na više papira, u bilježnicu ili …( prepuštam tebi na volju). Oni koji se odluče izraditi prezentaciju, prezentacija može imati najviše 10 slajdova.

Svoj rad predat ćete mi na kontrolu u ponedjeljak, 25 5 2020. Unaprijed se veselim vašim radovima.